ROMÂNIA 
JUDEȚUL TIMIȘ
MUNICIPIUL TIMIȘOARA 
DIRECȚIA PATRIMONIU		
COMPARTIMENTUL SPAȚII CU ALTĂ DESTINAȚIE 
NR. TMI 2023-002186/23.06.2023


REFERAT DE APROBARE
al Proiectului de hotărâre  privind atribuirea pe o perioadă de 2 ani a spațiului situat în Timișoara, str. Proclamația de la Timișoara , nr. 1, ap. 1, către  FEDERAȚIA INIȚIATIVA TIMIȘOARA, la valoarea chiriei stabilită prin raportul de evaluare nr. 4644/21.03.2023 și a prevederilor HCLMT nr. 253/13.06.2023



1. Descrierea situației actuale :
FEDERAȚIA INIȚIATIVA TIMIȘOARA este o entitate juridică constituită în baza  Ordonanța nr. 26 din 30 ianuarie 2000 cu privire la asociații și fundații cu modificările și completarile ulterioare, în scopul antrenării și implicării  societății civile în susținerea, promovarea, apărarea, întarirea, dezvoltarea societății civile, a comunității în care aceasta activează, precum și în reprezentarea intereselor membrilor săi în relațiile cu terții. 
   2.  Schimbări preconizate și rezultate așteptate :
Prin cererea cu numărul SC 2023-005636/01.03.2023, Federația Inițiativa Timișoara solicită atribuirea  spațiului situat în imobilul din Timișoara, str. Proclamația de la Timișoara nr. 1, ap. 1, deținut de către Asociația Civică și Umanitară Mâna Ajutătoare ACUMA cu contractul de închiriere nr. 1622/08.03.2022, a cărui valabilitate a încetat prin ajungere la termen în data de 08.03.2023.
[bookmark: _Hlk129678763][bookmark: _Hlk129939524]Federația Inițiativa Timișoara are mai mulți membrii statutari, printre care și  Asociația Civică și Umanitară Mana Ajutătoare ACUMA, care și-a desfășurat activitatea în spațiul situat în imobilul din Timișoara, str. Proclamația de la Timișoara nr. 1, ap. 1, solicitat de Federație, în suprafață de 37,44 m.p, având  CF nr. 407738-C1-U5 Timisoara, nr. topo 349/I, în proprietatea Statului Român în folosința Consiliului Local al Municipiului Timișoara. 
     Anterior expirării contractului, respectiv în perioada de valabilitate a contractului nr. 1622/2022, Asociația Civică și Umanitară Mâna Ajutătoare ACUMA, care a fost absorbită de către Federația Inițiativa Timișoara a  solicitat atribuirea spațiului deținut de către această asociație către Federația Inițiativa Timișoara, care a preluat odată cu absorția Asociației Civice și Umanitară Mâna Ajutătoare ACUMA și  portofoliul de activități al asociației. 
[bookmark: _Hlk129681038]Cererile înregistrate la Primăria Municipiului Timișoara cu nr. SC 2023-005907/07.03.2023 a Asociației Civice și Umanitare Mâna Ajutatoare–ACUMA și cea cu numărul SC 2023-005636/01.03.2023 a Federației Inițiativa Timișoara, de atribuire a spațiului situat în imobilul din Timișoara, str. Proclamația de la Timișoara, nr. 1, ap. 1,  au fost analizate în ședința din 14.03.2023, a Comisiei de Analiză a Spațiilor cu Altă Destinație decât aceea de locuință situate în imobile proprietatea Primăriei Timișoara precum și în proprietatea Statului Român, în administrarea Consiliului Local al Municipiului Timișoara înființată prin HCLMT nr.12/26.06.2012 și modificată prin HCLMT nr.49/22.02.2022, comisia avizând favorabil  solicitările  Asociației Civice și Umanitare Mâna Ajutătoare ACUMA și a Federației Inițiativa Timișoara, astfel că a hotărât  atribuirea cu contract de închiriere, pe o perioadă de 2 ani a spațiului - ap.1, situat în Timișoara, str. Proclamația de la Timișoara, nr. 1,către Federația Inițiativa Timișoara, la un tarif stabilit în urma realizării unui Raport de evaluare al spațiului. 
În urma evaluării spațiului prin raportul de specialitate înregistrat cu nr. 4644/21.03.2023, s-a stabilit un tarif de închiriere de 5 euro/lună/m.p.  
3. Alte informații :
	Având în vedere prevederile HCLMT nr. 253/13.06.2023 privind modificarea și completarea   art.  2  din  Hotărârea   Consiliului  Local  al  Municipiului  Timișoara   nr.   441/
16.10.2015, Anexa 2A art. 5, litera b), tariful de închiriere al spațiului va fi stabilit prin înmulțirea tarifului de închiriere al spațiului stabilit de către evaluator în Raportul de evaluare cu coeficientul de 0,25.
            Conform extrasului de proces verbal din data de 20.07.2023, comisia a hotărât atribuirea cu contract de închiriere, la tariful obținut prin aplicarea coeficientului aprobat conform HCLMT nr. 253/23.06.2023, Anexa 2A, art. 5, litera b) la tariful de închiriere stabilit prin raportul de evaluare, înregistrat cu nr. SC2023-007139/23.03.2023, rezultând tariful de închiriere de 1,25 euro/mp/lună.
[bookmark: _Hlk129680631]În temeiul art. 49, aln (1) din Ordonanța nr. 26 din 30 ianuarie 2000 cu privire la asociații și fundații;
În conformitate cu prevederile art. 129, alin. (1), alin (2), lit. c) din Ordonanţa de Urgenţă a Guvernului nr. 57/2019 privind Codul administrativ, cu modificările și completările ulterioare; 
	În temeiul art.196 alin. (1), lit.a) și art.139 alin. (3),  lit g) din Ordonanţa de Urgenţă a Guvernului nr. 57/2019 privind Codul administrativ, cu modificările și completările ulterioare;
4. Concluzii :
Arătăm faptul că, Proiectul de hotărâre privind atribuirea pe o perioadă de 2 ani a spațiului situat în Timișoara, str. Proclamația de la Timișoara, nr.1, ap.1, către  FEDERAȚIA INIȚIATIVA TIMIȘOARA, la valoarea chiriei stabilită prin raportul de evaluare nr. 4644/21.03.2023 și conform prevederilor HCLMT nr. 253/13.06.2023 anexa 2A, art. 5 lit. b), îndeplinește condițiile pentru a fi supus  dezbaterii și aprobării în plenul Consiliului Local al Municipiului Timișoara. 

